Ka morago Jesu o bolela ka dilo tšeo batheetši ba gagwe ba bantši ba di tsebago. O swantšha Mmušo wa magodimo le “komelo, yeo mosadi a e tšerego a e duba le bupi bja tekanyo ya dintlatla tše tharo tše kgolo.” (Mateo 13:33) Le ge komelo e bjalo e sa bonagale, e aparetša karolo e nngwe le e nngwe ya hlama gomme ya e bediša. E atiša hlama kudu le go e fetoša ka ditsela tšeo di sa lemogegego gabonolo. J. R. Brown, e lego mmoleledi wa Dihlatse tša Jehofa ntlongkgolo ya tšona Brooklyn, New York, o boletše gore: “Bohle bao ba amogetšego taletšo ya go tla kopano ya selete ba tla amogelwa ka borutho, gomme re dumela gore ba tla thaba ge ba tšere nako ya bona go tlo ba le rena. Dikopano tše tša Selete tša ‘Ekiša Jesu!’ tša matšatši a mararo di tla ba mabapi le dithuto tše matla tša Jesu tšeo di ka thušago batho ba mengwaga ka moka le ba maemo a fapafapanego.”